Clinton missir mikilvægan stuðningsmann
Hillary Rodham Clinton hefur misst einn öflugasta stuðningsmann sinn meðal blökkumanna í baráttu sinni fyrir því að verða forsetaefni demókrata í næstu forsetakosningum í Bandaríkjunum. Þetta kemur fram á fréttavef BBC.
Þingmaðurinn John Lewis lýsti yfir stuðningi við Clinton í október á síðasta ári. Hann sendi síðan frá sér yfirlýsingu í gær þar sem hann lýsti því yfir að hann hefði skipt um skoðun og styddi nú Barack Obama.  Lewis, sem er þingmaður frá Georgíu og hefur verið mjög virkur í mannréttindabaráttu blökkumanna, rökstuddi ákvörðun sína með því að hann vilji "hlusta á rödd almennings".
"Almenningur setur fram kröfu um nýtt upphaf í bandarískum stjórnmálum og ég tel að fólk líti á Barack Obama sem tákn slíkra breytinga," segir í yfirlýsingu hans.
Clinton lýsti því yfir eftir að greint var frá ákvörðun Lewis að hún teldi hann hafa verið undir miklum þrýstingi vegna málsins en Obama hlaut  yfirgnæfandi meirihluta atkvæða blökkumanna í prófkjöri demókrataflokksins í Georgíu fyrr í þessum mánuði.
"Þegar upp er staðið snýst þetta ekki um það hver styður okkur heldur fyrir hvað við stöndum, hver afstaða okkar er, reynsla og hæfni," sagði hún.
Clinton hefur orðið fyrir hverju áfallinu á fætur öðru í kosningabaráttu sinni að undanförnu og segja fréttaskýrendur að þrátt fyrir ágæta frammistöðu hennar í kappræðum við Obama á þriðjudag hafi henni mistekist að varpa skugga á sigurgöngu hans.
Hillary Rodham Clinton hefur misst einn öflugasta stuðningsmann sinn meðal blökkumanna í baráttu sinni fyrir því að verða forsetaefni demókrata í næstu forsetakosningum í Bandaríkjunum.
Þingmaðurinn John Lewis lýsti yfir stuðningi við Clinton í október á síðasta ári.
Hann sendi síðan frá sér yfirlýsingu í gær.
Hann lýsti því yfir að hann hefði skipt um skoðun og styddi nú Barack Obama.
Clinton hefur orðið fyrir hverju áfallinu á fætur öðru í kosningabaráttu sinni að undanförnu